Príručka používateľa počítača VAIO

Najčastejšie otázky

#### Čo robiť, ak nemožno prehrávať filmy alebo skladby prijímané prostredníctvom siete Wi-Fi(R) (bezdrôtovej siete LAN) alebo ak sa prehrávanie prerušuje? Prečo je prenos údajov pomalý?

- Počítač VAIO presuňte ďalej od prekážok alebo bližšie k prístupovému bodu, ktorý používate.
  Možnosť vytvorenia pripojenia je ovplyvnená vzdialenosťou, prekážkami, konfiguráciou zariadení, intenzitou alebo rušením rádiového signálu, materiálmi stien, spustenými aplikáciami a pod.

- Ak používate prístupový bod, zariadenie môže byť dočasne preťažené v závislosti od toho, koľko iných zariadení cezeň komunikuje.
  Chvíľu počkajte a skúste to znova.

- Zmeňte nastavenie kanálu prístupového bodu. Zmenou kanálu môžete obmedziť rušenie v bezdrôtovej sieti a zvýšiť rýchlosť prenosu údajov.
  Ak sa vyskytne rušenie kanálu prístupového bodu, rýchlosť prenosu údajov sa môže znížiť.

- Ak prístupový bod rušia iné prístupové body, zmeňte jeho kanál.
  Ďalšie informácie nájdete v príručke dodanej s prístupovým bodom.

- Skontrolujte, či sa v blízkosti zariadení siete Wi-Fi nepoužíva mikrovlnná rúra.
  Frekvenčné pásmo 2,4 GHz, v ktorom funguje sieť Wi-Fi, používajú rôzne zariadenia a prístroje. Ak počas komunikácie prostredníctvom siete Wi-Fi používate mikrovlnnú rúru, môže sa spomaliť prenos údajov, skrátiť komunikačný dosah alebo sa komunikácia môže rušiť.