Príručka používateľa počítača VAIO

Koncepcia

# Informácie o dotykovej obrazovke
<modely vybavené dotykovou obrazovkou>

Dotyková obrazovka umožňuje priamu interakciu s počítačom VAIO pomocou prstov. Na dotykovej obrazovke môžete vykonávať rôzne gestá.
Počítač VAIO podporuje funkciu viacerých dotykov.
Poznámka

- Počítač VAIO je vybavený kapacitnou dotykovou obrazovkou. Pri jej používaní majte na pamäti nasledujúce vlastnosti kapacitných dotykových obrazoviek.

- Dotyková obrazovka nefunguje pri dotyku nechtami a ani keď používate rukavice.

- Ak ťuknutím spôsobíte neúmyselný úkon, skontrolujte, či nie je žiadna iná časť vášho tela v kontakte s dotykovou obrazovkou.

- Povrch dotykovej obrazovky sa môže zahrievať. Ide o normálny jav, ktorý neznamená poruchu.

- Aj keď je povrch dotykovej obrazovky vyrobený z temperovaného skla, môže sa poškodiť. Zaobchádzajte s obrazovkou primerane. Ak sa rozbije, drobné úlomky sa môžu rozptýliť a spôsobiť zranenie.
  Dotykovú obrazovku chráňte pred spadnutím alebo silným nárazom. Povrch sa nesmie poškriabať. Trhliny na povrchu môžu spôsobiť rozbitie skla obrazovky.

- Výrobca obyčajne k rámu obrazovky LCD dodáva aj ochrannú fóliu. Pred používaním obrazovky fóliu odstráňte, inak nemusí obrazovka správne fungovať.

- Niektoré aplikácie nepodporujú úkony dotykovej obrazovky.

Súvisiaca téma
Informácie o používaní dotykovej obrazovky<modely vybavené dotykovou obrazovkou>