Príručka používateľa počítača VAIO

Úloha

# Vytváranie oblastí

Táto téma popisuje, ako vytvoriť oblasti disku.
Poznámka

- Ak zmenšíte zväzok oblasti jednotky C:, nemusí sa úspešne vytvoriť médium obnovenia alebo dokončiť proces obnovenia, pretože vo vstavanom úložnom zariadení nie je dostatok voľného miesta.

1. Otvorte Ovládací panel (Control Panel) [Detaily], vyberte Systém a zabezpečenie (System and Security), a vyberte Vytvoriť a formátovať oblasti na pevnom disku (Create and format hard disk partitions) v Nástroje na správu (Administrative Tools).

Ak sa zobrazí okno Kontrola používateľských kont (User Account Control), kliknite na tlačidlo Áno (Yes).
Rada

- Ak ste v počítači VAIO prihlásení ako bežný používateľ, môže sa zobraziť výzva na zadanie správcovského mena a hesla.

1. Kliknite pravým tlačidlom myši na jednotku C: a vyberte položku Zmenšiť zväzok (Shrink Volume).

1. V časti Zadajte veľkosť miesta na zmenšenie v MB: (Enter the amount of space to shrink in MB) zadajte veľkosť oblasti, ktorá sa má vytvoriť, a vyberte položku Zmenšiť (Shrink).

1. Kliknite pravým tlačidlom na Nevyhradené (Unallocated) a vyberte položku Nový jednoduchý zväzok (New Simple Volume).

1. Postupujte podľa pokynov na obrazovke.

Súvisiaca téma
Vytvorenie ďalších jednotiek (úprava oblastí disku)
Odstránenie obsahu na obnovenie počítača s cieľom uvoľniť miesto na disku