Príručka používateľa počítača VAIO

Referenčné informácie

# Poznámky o používaní slúchadiel s elimináciou hluku
<modely dodávané s slúchadlami s elimináciou hluku>

Pred použitím slúchadiel s elimináciou hluku si prečítajte nasledujúce opatrenia týkajúce sa správneho používania.

- Funkcia eliminácie hluku nefunguje v prípade výstupu zvuku na reproduktory, štandardné slúchadlá a zariadenia cez komunikáciu BLUETOOTH.

- Funkcia eliminácie hluku je menej účinná, ak slúchadlá s elimináciou hluku nemáte správne nasadené. Slúchadlá nasaďte pohodlne do uši premiestnením náušníkov alebo upravením polohy slúchadiel.

- Funkcia eliminácie hluku je určená predovšetkým na zníženie hluku s nízkymi frekvenciami v okolitom prostredí, ale nie hluku s vysokými frekvenciami.
  Taktiež táto funkcia nie je určená na vytvorenie 100 % bezhlučného prostredia.

- Nezakrývajte rukami vstavané mikrofóny (1) na slúchadlách s elimináciou hluku atď., mohlo by to znížiť účinnosť funkcie smerového mikrofónu.

- Keď je funkcia eliminácie hluku zapnutá, môžete počuť mierne syčanie. Je to prevádzkový hluk funkcie eliminácie hluku a neznamená to poruchu.

- V závislosti od typu hluku alebo úrovne ticha vo vašom prostredí môžete mať pocit, že funkcia eliminácie hluku má slabý účinok alebo okolitý hluk dokonca pôsobí ako silnejší.
  V takomto prípade funkciu eliminácie hluku vypnite.

- Používanie mobilného telefónu môže spôsobiť rádiové rušenie slúchadiel s elimináciou hluku. Pri používaní slúchadiel odkladajte mobilné telefóny do dostatočnej vzdialenosti.

- Pred pripojením alebo odpojením slúchadiel vždy vyberte z uší slúchadlá s elimináciou hluku.
  Pripojenie a odpojenie slúchadiel vytvára hluk. Ide o normálny jav, ktorý neznamená poruchu.

- Ak nakonfigurujete nastavenia slúchadiel s elimináciou hluku na zachytávanie okolitého zvuku z mikrofónu vstavaného do slúchadiel s elimináciou hluku a prehrávanie cez slúchadlá, zvuk sa zosilní. Ak meníte nastavenia, dávajte pozor na hlasitosť.

- V istých situáciách, napríklad keď je okolitý hluk silný, je možné, že funkcia smerového mikrofónu bude menej účinná alebo úroveň hlasitosti hluku sa môže meniť v krátkych intervaloch.

- Ak náušníky nesedia tesne vo vašich ušiach, je možné, že nebudete počuť basy. Ak si chcete vychutnať kvalitnejší zvuk, nasaďte si pohodlne náušníky do uší tak, že im upravíte polohu alebo ich zatlačíte hlbšie do uší.
  V čase dodávky je na slúchadlá upevnený pár náušníkov strednej veľkosti. Ak máte pocit, že náušníky nie sú vhodné do vašich uší, vymeňte ich na pár väčších alebo menších.

Súvisiaca téma
Pripojenie slúchadiel s elimináciou hluku<modely dodávané s slúchadlami s elimináciou hluku>