Príručka používateľa počítača VAIO

Úloha

# Vytváranie médií obnovenia

Médiá pre obnovenie systému vytvoríte podľa pokynov nižšie.

## Vytvorenie média obnovenia

Rada

- Ako médium obnovenia možno použiť disk DVD, disk Blu-ray Disc a disk USB flash. Odporúča sa však používať médiá DVD-R, pretože údaje na disku USB flash môžete náhodne odstrániť. Môžete použiť aj médiá BD-R/BD-R DL/DVD-R DL/DVD+R/DVD+R DL, aj keď typy médií podporovaných počítačom VAIO a počet potrebných diskov sa môže líšiť v závislosti od zakúpeného modelu. Na tieto informácie budete upozornení počas vytvárania média.

- Zásuvky USB kompatibilné so štandardom USB 3.0 nepodporujú obnovenie nastavenia pomocou disku USB flash, ktorý je kompatibilný so štandardom USB 3.0. Na modeloch bez zásuviek USB, ktoré sú kompatibilné len so štandardom USB 2.0 sa uistite, že vytvárate obnovovacie médium s použitím disku USB flash, ktorý nie je kompatibilný so štandardom USB 3.0.

1. Pripojte počítač VAIO na Internet a pomocou služby VAIO Update prevezmite a nainštalujte najnovšie aktualizácie.

1. Na modeli bez vstavanej optickej diskovej jednotky pripojte externú optickú jednotku (nedodáva sa) k počítaču VAIO. [Detaily]

Ak máte napájací adaptér alebo napájací kábel, zapojte ho do zdroja energie.

1. Keď je počítač VAIO vypnutý, stlačte tlačidlo ASSIST, aby ste spustili VAIO Care (Desktop).

Ak sa zobrazí okno Kontrola používateľských kont (User Account Control), kliknite na tlačidlo Áno (Yes).
Zobrazí sa okno VAIO Care.
Rada

- Ak ste v počítači VAIO prihlásení ako bežný používateľ, môže sa zobraziť výzva na zadanie správcovského mena a hesla.

1. Vyberte položku Rozšírené nástroje (Advanced Tools), Obnovenie (Restore and recovery) a Vytvoriť médiá pre obnovu systému (Create Recovery Media).

1. Pozorne si prečítajte pokyny na obrazovke a kliknite na tlačidlo Ďalej (Next).

1. Postupujte podľa pokynov na obrazovke.

Poznámka

- Zobrazenie aktuálneho stavu postupu môže chvíľu trvať.

- Počas vytvárania médií obnovenia nevysúvajte ani neodpájajte médiá, pretože by sa ich vytváranie nemuselo podariť.

- Médiá obnovenia uchovávajte na bezpečnom mieste.

## Poznámky k vytvoreniu médií obnovenia

- Médiá obnovenia sú špecifické pre počítač VAIO, v ktorom sa vytvorili.

- Spustenie funkcie VAIO pomocou média obnovenia nie je možné.

- Médiá obnovenia vytvorte, hneď ako je počítač VAIO pripravený na použitie. V nasledujúcich prípadoch možno nebudete môcť počítač obnoviť pomocou oblasti na obnovenie, a preto budete potrebovať médiá obnovenia:

- Oblasť na obnovenie ste upravili pomocou aplikácie určenej na úpravu údajov.

- Nainštalovali ste operačný systém, ktorý sa líši od operačného systému vopred nainštalovaného v počítači.

- Vstavané úložné zariadenie ste naformátovali bez použitia nástroja VAIO Care (režim záchrany) : Obnovenie a údržba vášho systému (VAIO Care (Rescue Mode) : Recover or maintain your system).

- Nedotýkajte sa povrchu diskov a dbajte na to, aby sa povrch neznečistil. Odtlačky prstov alebo prach na povrchu môžu spôsobiť chyby pri čítaní alebo zapisovaní.

- Ak chcete vytvoriť médium obnovenia, na disku C: sa vyžaduje voľné miesto viac ako dvojnásobok kapacity používaného média. V závislosti od zakúpeného modelu nemôžete vytvoriť médium obnovenia v čase dodávky pre nedostatok voľného miesta, aj keď optická jednotka podporuje disky Blu-ray disc alebo dvojvrstvové disky DVD.

- Ak chcete ako médium obnovenia použiť disk USB flash, najprv si pozrite súbor Pomocníka dodaný s aplikáciou VAIO Care.

Súvisiaca téma
Informácie o obnovení
Obnovenie z oblasti na obnovenie
Obnovenie nastavení z médií obnovenia
Poznámky k obnoveniu