Príručka používateľa počítača VAIO

Najčastejšie otázky

#### Čo robiť, ak počítač VAIO nemožno vypnúť?

- Podľa niektorého z nasledujúcich postupov ukončite všetky spustené aplikácie a vypnite počítač VAIO znova.

- Presuňte aplikáciu zo stredu hornej časti obrazovky do stredu dolnej časti. [Detaily]

- Stlačte klávesy Alt+F4.
  Ak máte neuložené dáta, uložte ich po výzve na potvrdenie.
  Stláčajte klávesy Alt+F4, kým sa nezobrazí okno Vypnutie systému Windows (Shut Down Windows), a vyberte možnosť Vypnúť (Shut down) z rozbaľovacieho zoznamu a stlačte OK.

- Ak ste v počítači VAIO nainštalovali novú aplikáciu, skontrolujte, či správne funguje, či sú jej údaje v poriadku a či ste ju správne používali.

- Technickú podporu vám poskytne vydavateľ aplikácie alebo určený predajca.

- Ak ste k počítaču VAIO pripojili periférne zariadenia, napríklad tlačiareň alebo zariadenie USB, alebo ak je počítač pripojený k sieti, odpojte všetky periférne zariadenia alebo sieťové pripojenie počítača a vypnite počítač.
  Kým počítač komunikuje s periférnym zariadením alebo sieťou, systém Windows neumožňuje vypnúť počítač. Okrem toho ovládače niektorých periférnych zariadení nepodporujú funkciu vynúteného vypnutia počítača.

- Ak obrazovka počítača prestane reagovať, stlačte klávesy Ctrl+Alt+Delete, v pravom dolnom rohu obrazovky počítača vyberte položku (Vypnúť (Shut down)), a potom vyberte položku Vypnúť (Shut down).

- Ak počítač VAIO prestane reagovať, kým sa zobrazuje hlásenie upozorňujúce na ukladanie nastavení alebo vypínanie počítača, postupujte podľa nasledujúcich pokynov.

- Stlačte kláves Enter.
  Chvíľu počkajte.

- Ak problém pretrváva, stlačte klávesy Ctrl+Alt+Delete.
  Chvíľu počkajte.

- Ak počítač VAIO nemôžete vypnúť ani po vykonaní všetkých postupov uvedených vyššie v tejto téme, vykonajte nasledujúce úkony.
  Ak vykonáte nasledujúce úkony, môžu sa poškodiť údaje, s ktorými pracujete. Pred vykonaním týchto úkonov odpojte počítač od siete.

- Ak obrazovka počítača prestane reagovať, stlačte klávesy Ctrl+Alt+Delete, v pravom dolnom rohu obrazovky počítača vyberte položku (Vypnúť (Shut down)), a potom vyberte položku Vypnúť (Shut down).

- Stlačte a aspoň štyri sekundy podržte tlačidlo (Napájanie (Power)).

- Odpojte napájací adaptér a stlačte a držte tlačidlo vypínania batérie po dobu troch až piatich sekúnd pomocou tenkého rovného predmetu (ako napríklad kancelárska sponka).