Príručka používateľa počítača VAIO

Referenčné informácie

# Poznámky týkajúce sa vstavaných senzorov

Pred používaním vstavaných senzorov si prečítajte nasledujúce opatrenia týkajúce sa správneho používania.

## Poznámky týkajúce sa používania vstavaného snímača zrýchlenia

- Ak zmeníte orientáciu obrazovky počítača bez zatvorenia bežiacich aplikácií, napríklad aplikácie na prehrávanie videa, všetky neuložené údaje sa môžu stratiť.

- Nemôžete zmeniť orientáciu obrazovky počítača, kým je váš počítač VAIO pripojený k externému displeju. Ak pripojíte počítač k externému displeju, kým počítač používate s orientáciou na výšku, obrazovka počítača sa automaticky zmení na orientáciu na šírku (horizontálnu).

- Obraz na obrazovke počítača môže byť skreslený, ak zmeníte orientáciu obrazovky počítača počas behu šetriča obrazovky.

- Niektoré aplikácie nepodporujú orientáciu na výšku a je možné, že nebudú fungovať správne. V takom prípade používajte svoj počítač VAIO s orientáciou na šírku.

## Poznámky týkajúce sa používania vstavaného digitálneho kompasu

- Vstavaný digitálny kompas zisťuje magnetický smer. Nepoliehajte sa výhradne na informácie o lokalite poskytované vstavaným digitálnym kompasom.
  Presnosť digitálneho kompasu môže byť ovplyvnené magnetickou interferenciou a môžu fungovať nesprávne, predovšetkým na takýchto miestach:

- vo výťahu alebo v miestnosti postavenej z materiálov obsahujúcich železo, napríklad železnú kostru alebo železobetón;

- v blízkosti železobetónovej štruktúry, napríklad na moste alebo v hale železničnej stanice či letiska;

- v blízkosti alebo vo vnútri vlaku či auta;

- v blízkosti transformátora stojaceho na zemi alebo vysokonapäťového vedenia;

- v blízkosti kovového predmetu, napríklad stola s kovovým rámom alebo kovového nábytku;

- v blízkosti materiálu s vysokým stupňom magnetickej interferencie, napríklad magnetu, magnetického držiaka alebo reproduktorov.

- Zmena uhla obrazovky LCD môže znížiť presnosť vstavaného digitálneho kompasu; tento jav je však normálny a neznamená poruchu. V takomto prípade musíte kalibrovať digitálny kompas. Vzdiaľte sa od materiálov spôsobiacich magnetickú interferenciu, napríklad od kovových predmetov a magnetov, a vykonajte nasledujúce úkony pri spustenej aplikácii, ktorá používa digitálny kompas.

- Položte počítač VAIO na vodorovný povrch, držte počítač obidvomi rukami a otočte ho raz o 360 stupňov doprava s obrazovkou nahor.

- Položte počítač VAIO na vodorovný povrch, držte počítač obidvomi rukami a otočte ho raz o 360 stupňov dopredu.

- Položte počítač VAIO na vodorovný povrch, držte počítač obidvomi rukami a otočte ho raz o 360 stupňov smerom nabok.

- Ak problém pretrváva, používajte svoj počítač VAIO na mieste s nižšou magnetickou interferenciou.