Príručka používateľa počítača VAIO

Najčastejšie otázky

#### Čo robiť, ak sa počítač VAIO nezapne (indikátor napájania sa nerozsvieti na zeleno)?

- Skontrolujte, či sú všetky káble pripojené k zariadeniam na doraz (napríklad kábel medzi počítačom VAIO a sieťovým adaptérom, napájací kábel zapojený do sieťového adaptéra a napájací kábel zapojený do sieťovej zásuvky). [Detaily]

- Ak napájací kábel počítača VAIO pripojíte k rozvodke s vypínačom, skontrolujte, či je vypínač v polohe Zapnuté a či je napájací kábel rozvodky zapojený do sieťovej zásuvky na doraz.

- Ak počítač nevypnete VAIO normálnym spôsobom, môže byť ovládanie napájania pozastavené z dôvodu chyby programu.
  Odpojte všetky káble a periférne zariadenia, ako napríklad napájací kábel a zariadenia USB, a stlačte a držte tlačidlo vypnutia batérie po dobu troch až piatich sekúnd pomocou tenkého rovného predmetu (napríklad kancelárskej sponky).
  Počkajte asi päť minút, a potom pripojte všetky káble a zariadenia a znovu zapnite počítač.

- Pred prvým použitím musíte počítač VAIO pripojiť k napájaciemu zdroju pomocou sieťového adaptéra.

- Skontrolujte, či používate dodaný sieťový adaptér značky Sony.
  Kvôli vlastnej bezpečnosti používajte iba originálne nabíjateľné batérie a sieťový adaptér značky Sony, ktoré spoločnosť Sony dodala s počítačom VAIO.

- Batéria sa mohla vybiť.

- Stlačením tlačidla (Napájanie (Power)) na počítači VAIO skontrolujte, či počítač nie je v režime dlhodobého spánku.
  Ak tlačidlo (Napájanie (Power)) stlačíte a podržíte viac ako štyri sekundy, počítač sa vypne.

- Ak počítač VAIO prenesiete priamo z chladného na teplé miesto alebo ak ho používate v prostredí s vysokou vlhkosťou, môže dôjsť ku kondenzácii vlhkosti v jeho vnútri.
  V takom prípade pred zapnutím počítača počkajte aspoň jednu hodinu.
  Počítač nepoužívajte v prostredí s vysokou vlhkosťou (relatívna vlhkosť viac ako 80 %), pretože sa môže pokaziť.