Príručka používateľa počítača VAIO

Úloha

# Ako používať pero
<modely dodávané s Digitizér so stylusovým perom>

S pomocou dodávaného pera (Digitizér so stylusovým perom) môžete intuitívne ovládať váš počítač VAIO, a to prostredníctvom jemného dotýkania sa obrazovky alebo hľadania niečoho na obrazovke.

## Posun kurzora na obrazovke

Podržte pero nad obrazovkou bez toho, aby ste sa jej dotýkali, a potom posuňte pero v želanom smere.

## Kliknutie (ťuknutie)

Ťuknite perom na želaný bod na obrazovke.
Takto môžete vyberať možnosti, ako napríklad tlačidlá OK alebo Zrušiť (Cancel), vyberať položky ponuky, alebo vykonávať iné činnosti.

## Dvojité kliknutie (dvojité ťuknutie)

Ťuknite perom na želaný bod na obrazovke dvakrát rýchlo za sebou.
Dvojitým ťuknutím na príslušnú ikonu môžete spustiť aplikáciu (napríklad textový procesor alebo tabuľkový program) alebo otvoriť súbor.

## Kliknutie pravým tlačidlom (stlačenie a podržanie)

Stlačte a držte spodné tlačidlo pera, a potom jedenkrát ťuknite na želaný bod. Zobrazia sa rozbaľovacie ponuky v závislosti na tom, kde ste na obrazovke ťukli.
Taktiež môžete vykonať rovnakú operáciu prostredníctvom podržania pera v želanom bode po dobu niekoľkých sekúnd.

## Presunutie

Jemne umiestnite pero na položku, ktorú chcete posunúť, a potom pre jej posunutie prejdite po obrazovke.

## Vymazanie textu

V závislosti na aplikácii môžete vymazať text.
Stlačte a podržte horné tlačidlo pera, jemne umiestnite pero na prvú položku, ktorú chcete vymazať, a potom posuňte pero nad textom na poslednú textovú položku, ktorú chcete vymazať.
Poznámka

- Používajte dodávané pero, alebo voliteľne určené pero.

- Toto pero nemá vypínač napájania. Aby fungovalo, vložte doňho potrebné batérie.

- Pero môžete používať s rukou na obrazovke. Ak posuniete pero k dotykovej obrazovke, nemôžete ovládať dotykovú obrazovku prstami.

- V závislosti od obrazovky nemôžete používať pero na posúvanie obrazovky.

- Ak pero nefunguje správne, vymeňte batériu. [Detaily]

- Vymeňte hrot pera, ak nie je písanie plynulé, alebo si želáte skúsiť iný tvar hrotu. [Detaily]

- Aby ich nikto neprehltol, uchovávajte hrot pera a jeho vrchnák mimo dosahu detí.

Rada

- Niektoré aplikácie pracujú s tlakom pera a primerane zmenia hrúbku čiary.

- Aby ste aplikáciu spustili, stlačte v blízkosti obrazovky tlačidlo pera. （Active Clip [Detaily]）

Súvisiaca téma
Informácie o používaní dotykovej obrazovky<modely vybavené dotykovou obrazovkou>
Zachytenie obrázka zobrazeného na obrazovke počítača (Active Clip)