Príručka používateľa počítača VAIO

Úloha

# Pripojenie na Internet pomocou káblového pripojenia

Pred začatím používania Internetu budete musieť uzatvoriť zmluvu s poskytovateľom internetových služieb a nastaviť zariadenia potrebné na pripojenie počítača VAIO na Internet.
Jeden koniec kábla LAN (nie je súčasťou dodávky) zapojte do zásuvky LAN na počítači VAIO a druhý koniec do siete.
Poznámka

- Podrobné informácie o zariadeniach potrebných na prístup k Internetu a o spôsobe pripojenia počítača VAIO na Internet získate od svojho poskytovateľa internetových služieb.

- Pri používaní počítača VAIO použite kábel, na ktorom je vytlačený text „Sieť“ alebo „Internet“.

- Ak je pre port LAN na obrazovke nastavení BIOS vybratá hodnota Disabled, nebudete môcť pristupovať k sieti LAN. V takom prípade zmeňte nastavenie BIOS. [Detaily]

- Do zásuvky LAN na počítači VAIO nezapájajte telefónny kábel.
  Ak zásuvku LAN prepojíte s niektorými sieťami alebo s telefónnymi linkami uvedenými nižšie, vysoký elektrický prúd prechádzajúci zásuvkou môže spôsobiť poškodenie, prehriatie alebo požiar.

- Akákoľvek sieť okrem sietí typu 1000BASE-T/100BASE-TX/10BASE-T

- Verejná telefónna sieť

- Pobočková ústredňa

- Domáci telefón (hlasitý interkom) alebo podniková telefónna linka (viaclinkový firemný telefón)

Rada

- Ak chcete počítač VAIO pripojiť na Internet použitím funkcie Wi-Fi(R) (bezdrôtová sieť LAN), musíte nastaviť sieť Wi-Fi. [Detaily]

Súvisiaca téma
Informácie o službách pripojenia na Internet
Informácie o sieti (LAN)
Začatie komunikácie v sieti Wi-Fi(R) (bezdrôtová sieť LAN)