Príručka používateľa počítača VAIO

Referenčné informácie

# Poznámky k obrazovke LCD

Prečítajte si nasledujúce opatrenia týkajúce sa správneho používania obrazovky LCD.

- Obrazovka LCD je vyrobená použitím jemných technológií. Na obrazovke LCD však môžete vidieť trvalo zobrazené malé čierne alebo jasné (červené, modré alebo zelené) bodky. Je to normálny výsledok výrobného procesu, ktorý neznamená poruchu.

- Povrch obrazovky LCD nepoškriabte ani naň nevyvíjajte tlak. Mohlo by dôjsť k poškodeniu.

- Na zatvorené veko obrazovky LCD nevyvíjajte tlak, pretože sa tým obrazovka LCD môže poškriabať alebo znečistiť.

- Počas prevádzky sa obrazovka LCD môže zohriať. Ide o normálny jav, ktorý neznamená poruchu.

- Obrazovka LCD alebo dotyková obrazovka počítača VAIO má mechanický dizajn, takže povrch obrazovky sa môže pri dlhšom používaní počítača zohriať. Ide o normálny jav, ktorý neznamená poruchu. (Modely vybavené dotykovou obrazovkou)

- Obrazovky LCD a dotykové obrazovky sú vyrobené zo zosilneného skla, aby vydržali do najdlhšie. Aj napriek tomu vyžadujú dobrú starostlivosť, pretože nie sú úplne nerozbitné. V prípade rozbitia obrazovky na malé kúsky dajte pozor, aby ste sa na úlomkoch skla neporezali. (Modely vybavené dotykovou obrazovkou)

- Obrazovku LCD nenechávajte otočenú smerom k slnku. Mohlo by ju to poškodiť. Keď počítač VAIO používate v blízkosti okna, zabráňte tomu, aby naň dopadalo priame slnečné žiarenie.

- Pri dvíhaní veka obrazovky LCD alebo zdvíhaní počítača VAIO nevyvíjajte tlak na obrazovku LCD ani na jej okraje. Obrazovka LCD môže byť citlivá na tlak alebo nadmerné ťahanie a vyvíjaním tlaku ju môžete poškodiť alebo spôsobiť jej poruchu. Ak počítač prenášate s otvorenou obrazovkou LCD, držte ho oboma rukami.

- Používanie počítača VAIO pri nízkej teplote môže viesť k vytvoreniu reziduálneho obrazu na obrazovke LCD. Tento jav neznamená poruchu. Keď sa obnoví normálna teplota počítača, obrazovka začne fungovať normálne.

- Reziduálny obraz môže vzniknúť na obrazovke LCD v prípade, že ten istý obraz je zobrazený dlhší čas. Po chvíli sa reziduálny obraz stratí. Ak chcete zabrániť vzniku reziduálneho obrazu, použite šetrič obrazovky.