Príručka používateľa počítača VAIO

Úloha

# Šifrovanie údajov pomocou TPM (BitLocker)
<modely vybavené bezpečnostným čipom TPM>
<modely s podporou BitLocker>

Pomocou aplikácie BitLocker dodávanej so systémom Windows 8 Pro môžete zašifrovať údaje na vstavanom úložnom zariadení.
Ďalšie informácie o nastaveniach a používaní aplikácie BitLocker nájdete na lokalite Pomoc a technická podpora pre systém Windows (Windows Help and Support). [Detaily]
Ak chcete odomknúť jednotku chránenú nástrojom BitLocker jednotkou USB flash, postupujte podľa nasledujúcich pokynov:

1. Stlačte tlačidlo ASSIST, kým je váš počítač VAIO vypnutý.

Zobrazí sa obrazovka VAIO Care režim záchrany (VAIO Care Rescue Mode).

1. Vyberte položku Spustiť nastavenie systému BIOS (Start BIOS setup).

Ak ste už nastavili heslo, zadajte ho.
Zobrazí sa obrazovka s nastaveniami systému BIOS.

1. Stlačením klávesu alebo vyberte kartu Security a zmeňte nastavenie Change TPM State na Enable.

1. Stlačením klávesu alebo vyberte kartu Boot a zmeňte nastavenie External Device Boot na Enabled.

1. Zmenou poradia zariadení na zavádzanie systému presuňte položku Internal Hard Disk Drive v zozname Boot Priority pred položku External Device.

1. Stlačením klávesu alebo vyberte položku Exit, vyberte Exit Setup, a potom stlačte tlačidlo Enter.

1. Keď sa objaví potvrdzovacie okno po reštartovaní počítača VAIO, vyberte Execute.

1. O povolení funkcie BitLocker si prečítajte pokyny Pomoc a technická podpora pre systém Windows (Windows Help and Support).

1. Heslo uložte na jednotku USB flash v okne pre uloženie hesla pre obnovenie.

Potom podľa pokynov na obrazovke reštartujte svoj počítač VAIO. Po reštartovaní počítača sa spustí šifrovanie nástrojom BitLocker.
Poznámka

- Po aktualizácii nastavení systému BIOS pomocou softvéru VAIO Update sa nastavenia systému BIOS vrátia na predvolené hodnoty. V takomto prípade musíte uvedené kroky zopakovať znova.

- Proces šifrovania nástrojom BitLocker potrvá niekoľko hodín.

- Nezašifrujte externé zariadenie, ktoré obsahuje heslo obnovenia, napríklad jednotku USB, pomocou nástroja Windows Šifrovanie jednotiek BitLocker.