Príručka používateľa počítača VAIO

Referenčné informácie

# Kompatibilné s technológiou „Memory Stick“

Do zásuvky „Memory Stick“ na počítači VAIO možno vkladať nasledujúce veľkosti a typy médií:

- „Memory Stick Duo“

- „Memory Stick PRO Duo“

- „Memory Stick PRO-HG Duo“

- „Memory Stick Micro”

## Informácie o technológii „MagicGate“

„MagicGate“ je technológia na ochranu autorských práv vyvinutá spoločnosťou Sony. Medzi zariadením kompatibilným s technológiou „MagicGate“ a nosičom „Memory Stick“ prebehne overovací proces kvôli kontrole, či dokáže korektne ukladať a prehrávať údaje, potom sa údaje zašifrujú. Overovanie sa vykoná aj pred prehrávaním údajov, ktoré sa dešifrujú a prehrajú iba po úspešnom overení. Údaje chránené autorskými právami sa môžu prehrať iba overenými zariadeniami.
Poznámka

- Počítač VAIO podporuje iba médiá „Memory Stick“ veľkosti Duo. Nepodporuje médiá „Memory Stick“ štandardnej veľkosti.

- Pred použitím média „Memory Stick Micro“ („M2“) ho nezabudnite vložiť do redukcie „M2“ na veľkosť Duo. Ak médium zasuniete priamo do zásuvky „Memory Stick Duo“ bez redukcie, možno sa zo zásuvky nebude dať vytiahnuť.

- Počítač VAIO bol testovaný a vyhodnotený ako kompatibilný s médiami „Memory Stick“ značky Sony s kapacitou do 32 GB, ktoré boli k dispozícii v máji 2012. Kompatibilitu s médiami „Memory Stick“ vo všetkých prípadoch však nemožno zaručiť.

- Použitie akýchkoľvek zaznamenaných zvukových alebo obrazových údajov na iné ako osobné účely je bez predchádzajúceho súhlasu držiteľov príslušných autorských práv v rozpore so zákonom o ochrane autorských práv. Preto médiá „Memory Stick“ s takými dátami chránenými autorskými právami sa môžu používať iba v súlade so zákonom.

- Ak chcete využívať túto technológiu, používajte „Memory Stick“ s označením „MagicGate“.

- Zásuvka „Memory Stick“ na vašom počítači VAIO nepodporuje technológiu „MagicGate“ pre karty „Memory Stick“ s kapacitou do 256 MB.

- Ak médium „Memory Stick“ používate na mieste vystavenom pôsobeniu statickej elektriny alebo elektrického šumu, uložené údaje sa môžu stratiť.

- Maximálna možná veľkosť súboru na karte „Memory Stick PRO Duo“ alebo „Memory Stick PRO-HG Duo“ je menej ako 4 GB, ako určuje špecifikácia súborového systému.

Súvisiaca téma
Informácie o technológii „Memory Stick“
Vloženie a vybratie média „Memory Stick“
Formátovanie média „Memory Stick“
Poznámky k používaniu média „Memory Stick“