Príručka používateľa počítača VAIO

Úloha

# Komunikácia s iným zariadením BLUETOOTH(R), napríklad myšou

K počítaču VAIO môžete pripojiť zariadenia BLUETOOTH.
Podrobnosti o komunikácii prostredníctvom funkcie BLUETOOTH nájdete v časti Informácie o funkcii BLUETOOTH. [Detaily]

1. Otvorte kľúčové tlačidlá [Detaily] a vyberte Nastavenie (Settings).

1. V pravom dolnom rohu vyberte položku Zmeniť nastavenie PC (Change PC settings).

1. Vyberte položku Bezdrôtové (Wireless) na ľavej table obrazovky Nastavenie PC (PC settings).

1. Zmeňte Režim Lietadlo (Airplane mode) na Vypnuté (Off) a nastavenie Bluetooth na Zapnuté (On).

Rada

- Ak je počítač VAIO kompatibilný s vysokorýchlostnou technológiou BLUETOOTH a chcete ho používať na vysokorýchlostnú komunikáciu, zmeňte aj nastavenie položky Wi-Fi v časti Bezdrôtové zariadenia (Wireless devices) na možnosť Zapnuté (On).

1. Vyberte položku Zariadenia (Devices) na ľavej table obrazovky Nastavenie PC (PC settings).

1. Ak pripájate myš BLUETOOTH, zapnite ju a stlačte tlačidlo na pripojenie myši.

Rada

- Postup prípravy zariadenia na pripojenie nájdete v príručke dodanej so zariadením BLUETOOTH.

1. Vyberte položku Pridanie zariadenia (Add a device).

Počítač VAIO vyhľadá zariadenia a zobrazí ich zoznam. Podľa pokynov na obrazovke zaregistrujte svoje zariadenie.
Poznámka

- V závislosti od zariadenia BLUETOOTH môže určitý čas trvať, kým ho počítač VAIO vyhľadá. Ak sa zariadenie nezobrazí v zozname, zopakujte postup prípravy zariadenia na pripojenie (napríklad stlačením tlačidla na pripojenie).

- Postup vytvorenia pripojenia sa môže líšiť v závislosti od zariadenia BLUETOOTH. Postup nájdete v príručke dodanej so zariadením.

Rada

- Ak chcete získať podrobné informácie o úkonoch, otvorte lokalitu Pomoc a technická podpora pre systém Windows (Windows Help and Support) [Detaily] a vo vyhľadávacom poli zadajte text „BLUETOOTH“.

- Ak zariadenie BLUETOOTH vyžaduje overenie, aby sa mohlo vytvoriť pripojenie, zobrazí sa okno na zadanie prístupového kódu. Ak chcete prístupový kľúč zdieľať medzi zariadením BLUETOOTH a počítačom VAIO, postupujte podľa pokynov na obrazovke. Ak sa nechcete pripojiť, kliknite v okne na tlačidlo Zrušiť (Cancel).

- Prístupový kód je tajné číslo zadávané používateľom pri overovaní, ktoré umožňuje vzájomnú komunikáciu dvoch zariadení BLUETOOTH. Ak chcete umožniť vzájomnú komunikáciu zariadení, zadajte ten istý alfanumerický reťazec (rozlišujú sa malé a veľké písmená) v obidvoch zariadeniach. Prístupový kód môžete zmeniť pri každom overovaní za predpokladu, že pri overovaní zadáte ten istý prístupový kód v oboch zariadeniach. Podrobné informácie o prístupovom kóde zariadenia BLUETOOTH nájdete v príručke dodanej so zariadením. Ak sa určitý čas nezadá žiaden prístupový kód BLUETOOTH, pripojenie sa ukončí z bezpečnostných dôvodov. V takom prípade to skúste znova.

Súvisiaca téma
Informácie o funkcii BLUETOOTH(R)
Zastavenie komunikácie prostredníctvom funkcie BLUETOOTH(R)
Poznámky k používaniu funkcie BLUETOOTH(R)
Informácie o zabezpečení funkcie BLUETOOTH(R)